rejauldu/bengali-wikipedia huggingface dataset:
thumb|400px|ব্রুনাইয়ের কূটনৈতিক মিশন এটি ব্রুনাইয়ের কূটনৈতিক মিশনসমূহের একটি তালিকা। ছোট্ট তেলসমৃদ্ধ কমনওয়েলথ রাষ্ট্র ব্রুনাইয়ের স্বল্প সংখ্যক কূটনৈতিক মিশন রয়েছে, যার বেশীরভাগ পূর্ব এশিয়ায় অবস্থিত। রাষ্ট্রটির কূটনৈতিক মিশন এবং সাধারণ বৈদেশিক নীতিমালা বৈদেশিক সম্পর্ক এবং বাণিজ্য মন্ত্রণালয় পরিচালনা করে থাকে।   আফ্রিকা  thumb|right|ক্যানবেরায় অবস্থিত ব্রুনাইয়ের হাই কমিশন thumb|লন্ডনে অবস্থিত ব্রুনাইয়ের হাই কমিশন thumb|right|মস্কোয় অবস্থিত ব্রুনাইয়ের দূতাবাস thumb|right|অটোয়ায় অবস্থিত ব্রুনাইয়ের হাই কমিশন thumb|প্যারিসে অবস্থিত ব্রুনাইয়ের দূতাবাস thumb|right|ওয়াশিংটন ডিসিতে অবস্থিত ব্রুনাইয়ের দূতাবাস   কায়রো (দূতাবাস)   রাবাত (দূতাবাস)   আমেরিকা    অটোয়া (হাই কমিশন)   ওয়াশিংটন, ডি.সি. (দূতাবাস)   এশিয়া    মানামা (দূতাবাস)   ঢাকা (হাই কমিশন)   প্‌নম পেন (দূতাবাস)   বেইজিং (দূতাবাস)  হংকং (কনস্যুলেট-জেনারেল)   নতুন দিল্লী (হাই কমিশন)   জাকার্তা (দূতাবাস)   তেহরান (দূতাবাস)   টোকিও (দূতাবাস)   আম্মান (দূতাবাস)   সিওল (দূতাবাস)   কুয়েত (দূতাবাস)   ভিয়েতনাম (দূতাবাস)   কুয়ালালামপুর (হাই কমিশন)  কোটা কিনাবালু (কনস্যুলেট-জেনারেল)  কুচিং (কনস্যুলেট-জেনারেল)   ইয়াঙ্গুন (দূতাবাস)   মাস্কাট (দূতাবাস)   ইসলামাবাদ (হাই কমিশন)   ম্যানিলা (দূতাবাস)   দোহা (দূতাবাস)   তাইপে (ব্রুনাই দারুসসালাম বাণিজ্য ও পর্যটন অফিস)   রিয়াদ (দূতাবাস)  জেদ্দা (কনস্যুলেট-জেনারেল)   সিঙ্গাপুর (হাই কমিশন)   ব্যাংকক (দূতাবাস)    দিলি (দূতাবাস)   আঙ্কারা (দূতাবাস)   আবুধাবি (দূতাবাস)   হ্যানয় (দূতাবাস)  ইউরোপ    ব্রাসেল্‌স (দূতাবাস)   প্যারিস (দূতাবাস)   বার্লিন (দূতাবাস)   মস্কো (দূতাবাস)   লন্ডন (হাই কমিশন)  ওশেনিয়া    ক্যানবেরা (হাই কমিশন)   বহুপাক্ষিক সংস্থা    আসিয়ান জাকার্তা (স্থায়ী মিশন)   জেনেভা (স্থায়ী মিশন) নিউ ইয়র্ক সিটি (স্থায়ী মিশন)  আরও দেখুন    ব্রুনাইয়ে অবস্থিত কূটনৈতিক মিশনের তালিকা   তথ্যসূত্র    ব্রুনাই দারুসসালামের বৈদেশিক সম্পর্ক মন্ত্রণালয়    বিষয়শ্রেণী:প্রেরক দেশ অনুযায়ী কূটনৈতিক মিশনের তালিকা বিষয়শ্রেণী:ব্রুনাইয়ের কূটনীতি-সম্পর্কিত তালিকা
ইসলামী সংহতি মসজিদ (; ) সোমালিয়ার মোগাদিসুতে অবস্থিত একটি মসজিদ।   ইতিহাস  সৌদি ফাহাদ বিন আবদুল আজিজ আল সৌদ ফাউন্ডেশনের আর্থিক সহায়তায় ১৯৮৭ সালে ইসলামী সংহতি মসজিদটি নির্মিত হয়েছিল। এটি সোমালিয়ার রাজধানী শহরের প্রধান মসজিদ।  নব্বইয়ের দশকের গোড়ার দিকে গৃহযুদ্ধ শুরু হওয়ার পরে, মসজিদটি বন্ধ হয়ে যায়। পরে এটি ২০০৬ সালে ইসলামিক কোর্টস ইউনিয়ন কর্তৃক পুনরায় চালু করা হয়েছিল, তখন বিল্ডিংয়ের ধশে যাওয়া অংশগুলির সংস্কারের জন্য ব্যবসায়ী সম্প্রদায়ের কাছ থেকে তহবিল সংগ্রহ করে। ২০১৫ সালে, সোমালিয়ার ফেডারাল সরকার মসজিদের অবকাঠামোটির নতুন সংস্কার সম্পন্ন করেছে।   ধারণ ক্ষমতা  ইসলামী সংহতি মসজিদ আফ্রিকার একক বৃহত্তম মসজিদ। এতে ১০,০০০ মানুষ একত্রে নামাজ পড়তে পারে।   সংস্কার  ২০১২–১৩ সালে তুর্কি বেসরকারী সংস্থা তুর্কি ডায়ানেট ফাউন্ডেশনের অর্থায়নে স্থানীয় সোমালি ঠিকাদার স্টারসাম গ্রুপ কর্তৃক মসজিদটি সংস্কার ও পুনর্নির্মাণ করা হয়েছিল।   আরও দেখুন    মসজিদের তালিকা  আফ্রিকার মসজিদগুলির তালিকা  মিশরে মসজিদের তালিকা  আরবা'আ রুকুন মসজিদ  ফখরুউদ্দিন মসজিদ   তথ্যসূত্র   বিষয়শ্রেণী:সোমালিয়ার মসজিদ
কল্যাণেশ্বরী মন্দির বর্ধমান জেলার অন্তর্গত আসানসোল মহকুমার কল্যাণেশ্বরীতে অবস্থিত। এই মন্দিরটি ভারতের পশ্চিমবঙ্গ রাজ্যের ঝাড়খণ্ড সীমান্তে বরাকর নদীর তীরে অবস্থিত। দামোদর ভ্যালি কর্পোরেশনের অধীন বিখ্যাত মাইথন বাঁধের থেকে  দূরে অবস্থিত এই মন্দিরটি একটি পর্যটন আকর্ষণ। কিছুদিন হল তৈরি ২ নং জাতীয় সড়কের থেকে মোটামুটি  দূর দিয়ে যাওয়া পুরনো গ্র্যান্ড ট্রাঙ্ক রোডের উপর বরাকর শহর থেকে এই মন্দিরের দূরত্ব  কিলোমিটার।   ইতিহাস  এই মন্দিরে কল্যাণেশ্বরী মহাশক্তি পূজা প্রায় ৫০০ বছরের পুরোনো। অতীতে এখানে মানুষবলির কথাও জানতে পারা যায়। তবে বর্তমান মন্দির, খুব বেশি পুরোনো নয়। এটি পঞ্চকোট রাজাদের পৃষ্ঠপোষকতায় তৈরি হয়। কল্যাণেশ্বরী খুবই জাগ্রত দেবী বলে ভক্তদের কাছে পূজিত হন। সন্তানহীন মহিলারা তার কাছে প্রার্থনা করলে তাদের সন্তানেচ্ছা পূরিত হয় বলেই মানুষের বিশ্বাস।Ghosh, Binoy, Paschim Banger Sanskriti, (in Bengali), part I, 1976 edition, p. 221, Prakash Bhaban   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:পশ্চিম বর্ধমান জেলার মন্দির বিষয়শ্রেণী:শক্তি মন্দির বিষয়শ্রেণী:পশ্চিমবঙ্গের হিন্দু মন্দির বিষয়শ্রেণী:পশ্চিম বর্ধমান জেলার ভবন ও স্থাপনা বিষয়শ্রেণী:আসানসোল
অনুরূপ প্রবন্ধ দেখুন: https://bn.m.wikipedia.org/wiki/মুহাম্মাদ_ঘুরি  মুইজউদ্দিন ঘুরি সাম্রাজ্যের অন্যতম মহান শাসক ছিলেন। দক্ষিণ এশিয়ায় মুসলিম শাসনের ভিত্তি তিনি স্থাপন করেছেন। তার শাসনাধীন অঞ্চলসমূহের মধ্যে রয়েছে বর্তমান আফগানিস্তান, ইরান, তুর্কমেনিস্তান, তাজিকিস্তান, পাকিস্তান, বাংলাদেশ ও ভারত।  ১১৭৩ খ্রিষ্টাব্দে মুইজউদ্দিন গজনি শহর দখল করে নেন। তিনি উত্তর ভারতে অভিযানের জন্য এই শহরকে সূচনাস্থল হিসেবে ব্যবহার করেন।[১] এ সময়ে পশ্চিম এশিয়ায় বৃহত্তর খোরাসানের আধিপত্য নিয়ে খোয়ারিজমীয় সাম্রাজ্যের সাথে প্রতিযোগীতায় তিনি তার ভাই গিয়াসউদ্দিনকে সহায়তা করেন। ১১৭৫ খ্রিষ্টাব্দে হামিদ লুদি রাজবংশের কাছ থেকে মুইজউদ্দিন মুলতান জয় করেন। হামিদ লুদিরা পশতু ছিল তবে ইসমাইলি শিয়াদের সাথে তাদের সংযোগের কারণে অনৈসলামিক বলে অভিযোগ ছিল। ১১৭৫ খ্রিষ্টাব্দে তিনি উচ অধিকার করেন। এছাড়াও তিনি ১১৮৬ খ্রিষ্টাব্দে লাহোরের গজনভি রাজ্যকে নিজ অধিকারে নিয়ে আসেন। এটি ছিল তার সর্বশেষ পারস্যায়িত প্রতিপক্ষ।[১] ১২০২ খ্রিষ্টাব্দে গিয়াসউদ্দিনের মৃত্যুর পর মুইজউদ্দিন ঘুরি সাম্রাজ্যের শাসক এবং ১২০৬ খ্রিষ্টাব্দে নিহত হওয়ার আগ পর্যন্ত শাসন করেন।  এ সময় ঘুরি নেতৃবৃন্দের মধ্যে প্রতিদ্বন্দ্বিতা দেখা দেয়। ১২১৫ খ্রিষ্টাব্দের দিকে খোয়ারিজমীয়রা ঘুরি সালতানাতের উপর জয়ী হয়। ঘুরি সাম্রাজ্য ভেঙে পড়লেও তৈমুরীয়দের আগমনের আগ পর্যন্ত ক্ষুদ্র ক্ষুদ্র কিছু ঘুরি রাজ্য টিকে ছিল। মুইজউদ্দিনের বিজয় অভিযান ভারতে মুসলিম শাসনের ভিত্তি স্থাপন করে। মুইজউদ্দিনের একজন সাবেক দাস কুতুবউদ্দিন আইবেক দিল্লির প্রথম সুলতান ছিলেন।  বিষয়শ্রেণী:ভারতীয় উপমহাদেশে মুসলিম শাসন
ডাঃ ললিতমোহন বন্দ্যোপাধ্যায়(২৩ মার্চ ১৮৮০ – ৬ জানুয়ারি ১৯৬৮) ছিলেন একজন খ্যাতনামা শল্যচিকিৎসক এবং ভারতের প্রথম শল্যচিকিৎসক-অধ্যাপক। তিনি ও ভারতরত্ন ডাঃ বিধানচন্দ্র রায় সেসময় ভারতের সেরা চিকিৎসক ছিলেন।  ভারতের রাষ্ট্রপতির ব্যক্তিগত চিকিৎসক ছিলেন ললিতমোহন।  তিনি কবিগুরু রবীন্দ্রনাথ ঠাকুরের শেষ শল্যচিকিৎসা এবং কথাশিল্পী শরৎচন্দ্র চট্টোপাধ্যায়ের শল্যচিকিৎসা  করেন। ১৯৫৫ খ্রিস্টাব্দে ভারত সরকার চিকিৎসা ক্ষেত্রে অবদানের জন্য দেশের তৃতীয় সর্বোচ্চ বেসামরিক পুরস্কার পদ্মভূষণ প্রদান করে।    জন্ম ও শিক্ষা জীবন  ললিতমোহন বন্দ্যোপাধ্যায়ের জন্ম ১৮৮০ খ্রিস্টাব্দের ২৩ মার্চ  ব্রিটিশ ভারতের অধুনা  পাকিস্তানের  রাওয়ালপিন্ডির এক উচ্চ শিক্ষিত খ্রিস্টান  পরিবারে। তার পিতা ছিলেন রাওয়ালপিন্ডির এক মিশনারি  স্কুলের প্রধান শিক্ষক। তার বাল্যকাল অতিবাহিত হয় রাওয়ালপিন্ডি ও বারানসীতে। ১৯০৪ খ্রিস্টাব্দে তিনি কলকাতার মেডিক্যাল কলেজ থেকে এমবি এবং ১৯১৩ খ্রিস্টাব্দের মাস্টার অফ সার্জারি পাশ করে। লন্ডন  যান।  ১৯১৫ খ্রিস্টাব্দে এফআরসিএস ডিগ্রি অর্জন করে দেশে ফিরে আসেন। ডাঃ বিধানচন্দ্র রায়ের ঘনিষ্ঠ বন্ধু ছিলেন তিনি।   কর্মজীবন  দেশে ফিরে ললিতমোহন তৎকালীন ক্যালকাটা স্কুল অফ মেডিসিনে যোগ দেন।  তিনি  ভারতের রাষ্ট্রপতির  ব্যক্তিগত চিকিৎসক ছিলেন। রবীন্দ্রনাথ ঠাকুর অসুস্থতার কারণে ১৯৪১ খ্রিস্টাব্দের ২৫ জুলাই শান্তিনিকেতন থেকে কলকাতায় এলে তিনি কবির জোডাসাঁকোর বাসভবনে অস্ত্রোপচার করেন ৩০ জুলাই। কিন্তু কবি ৭ আগস্ট প্রয়াত হন। কথাশিল্পী শরৎচন্দ্র চট্টোপাধ্যায় গ্যাস্ট্রো সমস্যায় ভুগছিলেন। তারও অস্ত্রোপচারের প্রয়োজন হয়। তিনি ব্রিটিশদের পরিচালিত কোন নার্সিংহোমে ভর্তি হতে না চাওয়ায় ৪ নং ভিক্টোরিয়া টেরেসে তার অপারেশন করেন।   সম্মাননা  ১৯৫৫ খ্রিস্টাব্দে ভারত সরকার চিকিৎসাক্ষেত্রে অবদানের জন্য তৃতীয় সর্বোচ্চ বেসামরিক পুরস্কার পদ্মভূষণ প্রদান করে।   জীবনাবসান  ডাঃ ললিতমোহন বন্দ্যোপাধ্যায় ১৯৬৮ খ্রিস্টাব্দের ৬ জানুয়ারি কলকাতায় প্রয়াত হন। কলকাতার মানিকতলা খ্রিস্টান সিমেট্রিতে তাকে সমাহিত করা হয়। কলকাতার  সন্নিহিত সোদপুরে একটি রাস্তা 'ডক্টর এল এম ব্যানার্জি রোড'  নামে নামাঙ্কিত করা হয়।   তথ্যসূত্র   বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় শল্যচিকিৎসক বিষয়শ্রেণী:২০শ শতাব্দীর বাঙালি বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:১৮৮০এ জন্ম বিষয়শ্রেণী:১৯৬৮-এ মৃত্যু
বেফাকুল মাদারিসিল আরাবিয়া পাকিস্তান ( উর্দু: ) বোর্ড ১৯৬৯ সালে প্রতিষ্ঠিত হয়। এটি বিশ্বের বৃহত্তম ইসলামী শিক্ষা বোর্ড। ইসলামী প্রজাতন্ত্রী পাকিস্তান জুড়ে ১০ হাজারেরও বেশি মাদরাসা এবং প্রায় ৮ হাজার ইকরা স্কুল এই বোর্ডের সাথে যুক্ত। এটি দেওবন্দের চিন্তাধারার দ্বারা পরিচালিত সকল মাদরাসাগুলিকে নিয়ন্ত্রণ করে। হানাফি মাজহাবের স্কলার মুহাম্মদ তাকি উসমানি বোর্ডটির সভাপতি। কারী মুহাম্মদ হানিফ জালান্ধারি সাধারণ সম্পাদক। বেফাকুল মাদারিসিল আরাবিয়া পাকিস্তানের প্রধান কার্যালয় মুলতানে অবস্থিত।   কার্যক্রম  বেফাকুল মাদারিসিল আরাবিয়া পাকিস্তান কার্যাবলী মাদরাসা সমূহের নিবন্ধন, পাঠ্যক্রম, শিক্ষার মান, বিন্যাস যাচাই, পরীক্ষায় এবং ডিগ্রীর সনদ ইস্যু করন।   Official Website, 23 October 2007   বর্তমান সভাপতি  পাকিস্তানের আলেম, বেফাকুল মাদারিসিল আরাবিয়া পাকিস্তানের সভাপতি, জামিয়া ফারুকিয়া করাচির মহাপরিচালক মাওলানা সলিমুল্লাহ খান মারা যাওয়ার পর আব্দুর রাজ্জাক ইস্কান্দার (জামিয়া উলুম-ই-ইসলামিয়ার চ্যান্সেলর) বেফাকুল মাদারিসের সভাপতি নির্বাচিত হন।  তার মৃত্যুর পর সভাপতি নির্বাচিত হন মুহাম্মদ তাকি উসমানি।   আরও দেখুন   দেওবন্দি সংগঠনের তালিকা  আল-হাইআতুল উলয়া লিল-জামি‘আতিল কওমিয়া বাংলাদেশ  বেফাকুল মাদারিসিল আরাবিয়া বাংলাদেশ  দারুল উলুম দেওবন্দ   তথ্যসূত্র   উদ্ধৃতি    গ্রন্থপঞ্জি  বেফাকুল মাদারিসের ৬০ সালের ইতিহাস   বহিঃসংযোগ   অফিসিয়াল ওয়েবসাইট - বেফাকুল মাদারিসিল আরাবিয়া পাকিস্তান  বিষয়শ্রেণী:দেওবন্দি সংগঠন বিষয়শ্রেণী:পাকিস্তানের শিক্ষাপ্রতিষ্ঠান বিষয়শ্রেণী:বেফাকুল মাদারিসিল আরাবিয়া পাকিস্তান বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:পাকিস্তানের মাদ্রাসা বিষয়শ্রেণী:পাকিস্তানে শিক্ষা বিষয়শ্রেণী:১৯৫৯-এ পাকিস্তানে প্রতিষ্ঠিত
ইস্রায়েল ও যিহূদা যুক্তরাজ্য () ছিল হিব্রু বাইবেল অনুসারে শৌল, দায়ূদ ও শলোমনের শাসনাধীন ইস্রায়েল ও যিহূদা অঞ্চলের সমন্বয়ে গঠিত একটি ইস্রায়েলীয় রাজ্য।Dever, Beyond the Texts: An Archaeological Portrait of Ancient Israel and Judah, SBL Press, 2017, pg. 349 ঐতিহ্যগতভাবে এটি ১০৪৭ খ্রী.পূ. থেকে ৯৩০ খ্রী.পূ. অবধি অস্তিত্বশীল ছিল বলে বিশ্বাস করা হয়। বাইবেলীয় বর্ণনামতে ৯৩০ খ্রীষ্টপূর্বাব্দের দিকে শলোমনের পুত্র রহবিয়ামের রাজ্যাভিষেকের কালে এই রাজ্যটি উত্তরদিকে ইস্রায়েল রাজ্য (শিখিম ও শমরিয়া নগরীসহ) এবং দক্ষিণদিকে যিহূদা রাজ্যে (যিরূশালেমসহ) দ্বিখণ্ডিত হয়ে পড়ে।Andrew Tobolowsky, "Israelite and Judahite History in Contemporary Theoretical Approaches", Currents in Biblical Research (2018), pg. 40Zachary Thomas, "Debating the United Monarchy: Let’s See How Far We’ve Come", BTB (2016), pp. 59-61Amihai Mazar, “Iron Age Chronology: A Reply to I. Finkelstein” Levant (1997), pp. 157-167Amihai Mazar, “The Debate over the Chronology of the Iron Age in the Southern Levant” in (eds. Lvy & Higman) The Bible and Radiocarbon Dating: Archaeology, Text, and Science (2005), pp. 15-30Raz Kletter, "Chronology and United Monarchy: A Methodological Review", Zeitschrift des Deutschen Palästina-Vereins (2004), pp. 13-54Lester Grabbe, Ancient Israel, 2017, pg. 84   তথ্যসূত্র   বিষয়শ্রেণী:প্রাচীন ইসরায়েল ও যিহূদা বিষয়শ্রেণী:প্রাক্তন রাজ্য বিষয়শ্রেণী:ইহুদি শাসনতন্ত্র বিষয়শ্রেণী:সলোমন বিষয়শ্রেণী:খ্রিস্টপূর্ব ১১শ শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:খ্রিস্টপূর্ব ১০ম শতাব্দীতে বিলুপ্ত রাষ্ট্র ও অঞ্চল
মুফীদা আহমেদ (১৯২১-২০০৮) ভারতীয় জাতীয় কংগ্রেস এর একজন ভারতীয় রাজনীতিবিদ ছিলেন। তিনি আসামের প্রথম মহিলা সংসদ সদস্য এবং ভারতে অল্প যে কয়েকজন মুসলিম নারী সংসদ সদস্য ছিলেন তিনি তাদের মধ্যে অন্যতম।  প্রাথমিক জীবন এবং শিক্ষা তিনি ১৯২১ সালের নভেম্বরে জোরহাট শহরের মো. বারুয়া আলীর পরিবারে জন্মগ্রহণ করেন।  তিনি ব্যক্তিগতভাবে নিজের পড়ালেখা চালিয়ে যান। পরবর্তী জীবনে, তিনি আসামি জার্নাল নিবন্ধ লিখতেন। তার কাজগুলির মধ্যে বিশ্বদ্বীপ-বাপুজী এবং ভারতের-নেহেরু উল্লেখযোগ্য।  পেশা মুফীদা আহমেদ ন্যাশনাল সেভিং স্কিমের অবৈতনিক ভিত্তিতে (১৪-৭-১৯৫৫ থেকে ১৯-০১-১৯৫৭7)  কাজ করেন, এবং জোরহাটে রেড ক্রস সোসাইটির (১৯৪৬ - ১৯৪৯)  যুগ্ম সম্পাদক হিসাবে কাজ করেন। তিনি গোলাঘাটে কংগ্রেসের নারী বিভাগের, (১৯৫৩ থেকে ১৯৫৬ পর্যন্ত) আহ্বায়ক ছিলেন। তিনি মহিলা সমিতিতে (১ অক্টোবর ১৯৫১ থেকে জানুয়ারি ১৯৫৩) তে তেজপুর জেলার সহকারী সচিব হিসেবে মাতৃত্ব কল্যাণে কাজ করেন।  ব্যক্তিগত জীবন ১১ ডিসেম্বর ১৯৪০ এ তিনি আসানউদ্দীন আহমদকে বিয়ে করেন। তিনি পড়া, বুনন, সেলাই এবং বাগান করা পছন্দ করতেন। ২২ জানুয়ারী ২০০৮ সালে ৮৮ বছর বয়সে তিনি মারা যান  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:ভারতীয় রাজনীতিবিদ বিষয়শ্রেণী:২০০৮-এ মৃত্যু বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:যোরহাট জেলার ব্যক্তি
লিবার্টি লিডিং দ্যা পিপল (ইংরেজি:Liberty Leading the People; ফরাসী: La Liberté guidant le peuple) ১৮৩০ সালে শিল্পী ওজেন দ্যলাক্রোয়া এর তেল রং-এ আঁকা একটি বিশ্বখ্যাত চিত্রকর্ম যা সর্বকালের সেরা চিত্রকর্মগুলোর একটি। তৎকালীন সময়কালে স্পেনের স্বাধীনতা যুদ্ধের উপর ভিত্তি করে চিত্রটি অঙ্কিত। একহাতে পতাকা অন্য হাতে অস্ত্রসহ সামনে ধাবমান অর্ধনগ্ন নারী যাকে বিজয় ও স্বাধীনতার প্রতীক হিসাবে উপস্থাপন করা হয়েছে। ছবির নিচের অংশে বিক্ষিপ্তভাবে ছড়িয়ে আছে মৃত সৈনিকের দেহাবশেষ।   তথ্যসূত্র   বিষয়শ্রেণী:চিত্রকর্ম বিষয়শ্রেণী:যুদ্ধের চিত্রকর্ম বিষয়শ্রেণী:স্বাধীনতা প্রতীক
200px|ডান|থাম্ব|যুবরাজ শান্তিবর্মার তালগুন্ড স্তম্ভ সংস্কৃত অভিলেখ, আনু. ৪৫০ খ্রিস্টাব্দ) থাম্ব|ডান|হলমিডি গ্রামের হলমিডি অভিলেখ, ৪৫০ খ্রিস্টাব্দে উৎকীর্ণ বলে উল্লিখিত, এটি কদম্ব রাজবংশের প্রাচীনতম কন্নড় অভিলেখ। কদম্ব রাজবংশ (৩৪৫-৫২৫ খ্রিস্টাব্দ) ছিল ভারতের কর্ণাটকের একটি প্রাচীন রাজবংশ। এই রাজবংশ অধুনা কর্ণাটকের উত্তর কন্নড় জেলায় অবস্থিত বনবাসী থেকে উত্তর কর্ণাটক ও কোঙ্কণ অঞ্চল শাসন করত। আনুমানিক ৩৪৫ খ্রিস্টাব্দে ময়ূরশর্মা এই রাজবংশটি প্রতিষ্ঠা করেছিলেন। পরবর্তীকালে কদম্বরা একটি বৃহৎ সাম্রাজ্য গড়ে তোলে। কদম্ব শাসকেরা যে উপাধি ও বিশেষণ গ্রহণ করতেন তার থেকে তাঁদের সাম্রাজ্যবাদী উচ্চাকাঙ্ক্ষার ইঙ্গিত পাওয়া যায়। এছাড়া তাঁরা উত্তর ভারতের বাকাটক ও গুপ্ত রাজবংশের সঙ্গে বৈবাহিক সম্পর্ক রক্ষা করতেন। ময়ূরশর্মা সম্ভবত কোনো স্থানীয় উপজাতির সাহায্যে কাঞ্চীর পল্লবদের বাহিনীকে পরাজিত করে সার্বভৌমত্ব ঘোষণা করেন।Kamath, S.U. (1980), pp. 30–31Sen (1999), p. 468 ককুস্থবর্মার শাসনকালে কদম্ব শক্তি পরিপূর্ণ বিকাশ লাভ করেছিল।  কদম্বরা ছিল পশ্চিম গঙ্গ রাজবংশের সমসাময়িক। এই দুই রাজবংশই এই দুই অঞ্চলের প্রথম সার্বভৌম স্থানীয় রাজ্যের প্রতিষ্ঠাতা। ষষ্ঠ শতাব্দীর মধ্যভাগ থেকে কদম্বরা বৃহত্তর কন্নড় সাম্রাজ্যগুলির সামন্ত শাসক হিসেবে রাজ্য শাসন করতে থাকে। বাদামীর চালুক্য ও রাষ্ট্রকূট সাম্রাজ্যের অধীনে তারা পাঁচ শতাধিক বছর সামন্ত শাসকের ভূমিকা পালন করেছিল। এই সময়ের মধ্যে কদম্ব রাজবংশ অনেকগুলি অপ্রধান রাজবংশের শাখায় বিভক্তও হয়ে পড়ে। এই রাজবংশগুলির মধ্যে উল্লেখযোগ্য ছিল গোয়ার কদম্ব, হলসির কদম্ব ও হঙ্গলের কদম্ব। প্রাক্-কদম্ব যুগে কর্ণাটক অঞ্চলের শাসক রাজবংশ মৌর্য ও পরবর্তীকালের সাতবাহনেরা এই অঞ্চলের অধীবাসী না হওয়ায় ক্ষমতার কেন্দ্র থাকত অধুনা কর্ণাটক ভূখণ্ডের বাইরেই। কদম্বরাই প্রথম প্রশাসনিক স্তরে স্থানীয় ভাষা কন্নড় ব্যবহার করে। কর্ণাটকের ইতিহাসে এই যুগেই কন্নড় জাতির ভৌগোলিক-রাজনৈতিক সত্ত্বার বিকাশ শুরু হয় এবং কন্নড় ভাষা স্থানীয় ভাষা হিসেবে প্রথম গুরুত্ব অর্জন করে।   তথ্যসূত্র    উল্লেখপঞ্জি   বই                                                     ওয়েবসাইট              বহিঃসংযোগ   Coins of the Kadambas of Banavasi    বিষয়শ্রেণী:ভারতের সাম্রাজ্য ও রাজ্য বিষয়শ্রেণী:হিন্দু রাজবংশ বিষয়শ্রেণী:ভারতের রাজবংশ বিষয়শ্রেণী:দক্ষিণ এশিয়ার পূর্বতন দেশ বিষয়শ্রেণী:৪র্থ শতাব্দীতে ভারতে প্রতিষ্ঠিত বিষয়শ্রেণী:৩৪৫-এ প্রতিষ্ঠিত বিষয়শ্রেণী:৫২৫-এ বিলুপ্ত বিষয়শ্রেণী:দক্ষিণ এশিয়ার প্রাক্তন রাষ্ট্র
সিয়ারু আলামিন নুবালা () হল একটি বিখ্যাত ইসলামি গ্রন্থ। গ্রন্থটি সংকলন করেছেন অষ্টম হিজরি শতাব্দীর জগদ্বিখ্যাত আলিম, ইমাম, হাফিযুল হাদীস, রিজালশাস্ত্রের পন্ডিত আল্লামা হাফিয শামসুদ্দীন আবু আব্দিল্লাহ্ আত তুর্কমানী ইমাম আয-যাহাবি। এটি আরবি ভাষায় লিখিত একটি 'সিরাত গ্রন্থ'। ইসলামি গবেষকগণ তাদের নিজ নিজ প্রয়োজন অনুযায়ী এ গ্রন্থ থেকে এন্তার উদ্ধৃতি পেশ করে থাকেন। গ্রন্থটির সুপরিচিত নাম সিয়ারু আলামিন নুবালা তবে উলামা-পণ্ডিতদের বক্তব্য অনুসারে এর নামটিতে ভিন্নমত রয়েছে। এর ভিন্ন নামগুলি হল :    তারিখুল উলামা আন-নুবালা  তারিখুন নুবালা  কিতাবুন নুবালা  আ'ইয়ানুন নুবালা  সিয়ারুন নুবালা  সিয়ারু আ'লামিন নুবালা - এ নামটি সবচেয়ে বিখ্যাত, সবচেয়ে নির্ভুল এবং সম্পূর্ণ। গ্রন্থাগার ইমাম আয-যাহাবি এটি তার নিজ হাতের লেখায় উল্লেখ করেছিলেন।  বৈশিষ্ট্য গ্রন্থটির বৈশিষ্ট্য হচ্ছে, এখানে স্থান পেয়েছে ইসলামী ইতিহাসের শুরু থেকে সপ্তম হিজরী শতাব্দীর শেষ পর্যন্ত ৫৯২৫ জন মনিষীর জীবনী। অন্যান্য ইতিহাস কিংবা জীবনীগ্রন্থের সাথে এর গুরুত্বপূর্ণ পার্থক্য হলো এটি কোন নির্দিষ্ট শ্রেণির মনীষীদের জীবনীনির্ভর নয়, বরং এটি ইসলামী ইতিহাসের সাথে সম্পর্কিত সকল শ্রেণির ব্যক্তিদের জীবনীকে ফুটিয়ে তুলেছে। এখানে একই সাথে সাহাবী, তাবেয়ি, তাবে তাবেয়ি, ফকিহ, মুহাদ্দিস, মুজতাহিদ, হাফিজ, মুজাহিদ, ন্যায়পরায়ণ ও অত্যাচারী বাদশাহ, চিকিৎসক, যাহিদ, পাপাচারী, বিদ'আতি, ফাসিক ইত্যাদি বিভিন্ন শ্রেণি-পেশার  ব্যক্তিবর্গের জীবনী স্থান পেয়েছে। রিজালশাস্ত্রের অদ্বিতীয় মৌলিক উৎস বলা চলে ২৫ খন্ডে সমাপ্ত এই গ্রন্থকে।   আরও দেখুন   সীরাতুল মুস্তফা — মুহাম্মদ ইদ্রিস কান্ধলভি  নবীয়ে রহমত — আবুল হাসান আলী নদভী  সীরাতে খাতামুল আম্বিয়া — মুহাম্মদ শফি উসমানি  যে ফুলের খুশবুতে সারা জাহান মাতোয়ারা — আশরাফ আলী থানভী তথ্যসূত্র  বিষয়শ্রেণী:ইসলামি গ্রন্থ বিষয়শ্রেণী:ইলমুর রিজাল বিষয়শ্রেণী:১৩শ শতাব্দীর আরবি গ্রন্থ
ওয়ার্ড নং ৩৮ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা যা অঞ্চল-১০ এর অন্তর্গত।   বিবরণ  ঢাকা উত্তর সিটি কর্পোরেশনের এই ওয়ার্ডটি অঞ্চল-১০ এর মধ্যপাড়া, মোল্লাপাড়া, মোল্লাপাড়া আদর্শ নগর, উত্তরবাড্ডা পূর্বপাড়া, উত্তরবাড্ডা ময়নারটেক, বাওয়ালীপাড়া, উত্তরবাড্ডা পূর্বপাড়া (আব্দুল্লাহবাগ), উত্তরবাড্ডা মিছরী টোলা, উত্তরবাড্ডা হাজীপাড়া এলাকা নিয়ে গঠিত।   ইতিহাস    কাউন্সিলর    তথ্যসূত্র   বিষয়শ্রেণী:ঢাকা উত্তর সিটি কর্পোরেশনের ওয়ার্ড
অয়ুধ্যা রাজ্য ( ;  , , আইএএসটি :  বা , ) ছিল একটি শ্যামীয় রাজ্য যা দক্ষিণ-পূর্ব এশিয়ায় ১৩৫১ থেকে ১৭৬৭ সাল পর্যন্ত বিদ্যমান ছিল, শ্যাম বা বর্তমান থাইল্যান্ডের ফ্রা নখঁ স্রী অয়ুত্থয়া শহরকে কেন্দ্র করে। অয়ুধ্যা রাজত্বকে আধুনিক থাইল্যান্ডের অগ্রদূত হিসাবে বিবেচনা করা হয় এবং এর উন্নয়নগুলি থাইল্যান্ডের ইতিহাসের একটি গুরুত্বপূর্ণ অংশ।  খেমার সাম্রাজ্যের পতনের সময় চতুর্দশ শতাব্দীর শেষভাগে নিম্ন চাও ফ্রায়া উপত্যকার নগর-রাজ্যের মণ্ডল থেকে অয়ুধ্যা রাজত্বের উদ্ভব হয়। এক শতাব্দীর আঞ্চলিক সম্প্রসারণের পর, আয়ুথায়া কেন্দ্রীভূত হয়ে ওঠে এবং দক্ষিণ-পূর্ব এশিয়ার একটি প্রধান শক্তি হিসেবে উঠে আসে। অয়ুধ্যা বার্মার তৌংগু রাজবংশের আক্রমণের সম্মুখীন হয়, দুই আঞ্চলিক শক্তির মধ্যে এক শতাব্দীর পুরানো প্রতিদ্বন্দ্বিতা শুরু করে, যার ফলে ১৫৬৯ সালে অয়ুধ্যার প্রথম পতন ঘটে। যাইহোক, নরেশ্বণ ( 1590-1605) অয়ুধ্যাকে সংক্ষিপ্ত বার্মিয় শাসন থেকে মুক্ত করেন এবং অয়ুধ্যাকে সামরিকভাবে সম্প্রসারিত করেন। 1600 সাল নাগাদ, রাজ্যের মালয় উপদ্বীপ, সুখোথাই, ল্যান না এবং বার্মা ও কম্বোডিয়ার কিছু নগর-রাজ্য অন্তর্ভুক্ত করে, যদিও সময়ের সাথে সাথে তার প্রতিবেশীদের উপর অয়ুধ্যার নিয়ন্ত্রণের পরিমাণ পরিবর্তিত হয়। ষোড়শ এবং সপ্তদশ শতাব্দীতে, অয়ুধ্যা আন্তর্জাতিক বাণিজ্যের একটি উদ্যোগকেন্দ্র হিসেবে আবির্ভূত হয় এবং এর সংস্কৃতির বিকাশ ঘটে। নরৈয়ের রাজত্বকাল ( ১৬৫৭-১৬৮৮) শ্যামের রাজদরবার এবং ইউরোপীয়দের মধ্যে ঐতিহাসিক যোগাযোগের জন্য পরিচিত ছিল, বিশেষ করে ফ্রাঁসের রাজা লুই চতুর্দশ- এর দরবারে ১৬৮৬ সালে শ্যামের কূটনৈতিক প্রতিনিধিদল। শেষের অয়ুধ্যা সময়কালকে শ্যামীয় সংস্কৃতির একটি "স্বর্ণযুগ" হিসাবে বর্ণনা করা হয়েছিল এবং চীনা বাণিজ্য থেকে বাণিজ্যের প্রাধান্য এবং রাজনৈতিক ও সাংস্কৃতিক প্রভাবের উত্থান দেখেছিল, এমন একটি বিকাশ যা পতনের পর পরবর্তী শতাব্দীতে প্রসারিত হতে থাকবে অয়ুধ্যার। "From the early 1700s well into the 19th century Chinese not only dominated Siam's external trade..."  অষ্টাদশ শতাব্দীতে, রাজ্যের অভ্যন্তরে আর্থ-সামাজিক এবং রাজনৈতিক চাপের একটি সিরিজ, যার মধ্যে উল্লেখযোগ্য ছিল অয়ুধ্যা উত্তরাধিকার পদ্ধতির প্রকৃতির কারণে ক্রমান্বয়ে উত্তরাধিকার দ্বন্দ্ব, অয়ুধ্যাকে সামরিকভাবে দুর্বল করে রেখেছিল এবং এইভাবে বার্মীয়দের একটি নতুন ধারার সাথে কার্যকরভাবে মোকাবিলা করতে পারেনি। ১৭৫৯-৬০ এবং ১৭৬৫-৬৭ সালে, বার্মার নতুন এবং জোরালো এবং সম্প্রসারণবাদী কোনবাউং রাজবংশের আক্রমণগুলি, এর ক্রমবর্ধমান সম্পদ অর্জন এবং তাদের দীর্ঘ সময়ের আঞ্চলিক প্রতিদ্বন্দ্বীদের নির্মূল করার জন্য দৃঢ়প্রতিজ্ঞ। ১৭৬৭ সালের এপ্রিল মাসে, ১৪ মাসের অবরোধের পর, অয়ুধ্যা শহরটি বার্মীয় বাহিনী অবরোধে পড়ে এবং সম্পূর্ণরূপে ধ্বংস হয়ে যায়, যার ফলে ৪১৭ বছরের পুরনো অয়ুধ্যা রাজ্যের অবসান ঘটে। শ্যাম, তবে, পতন থেকে দ্রুত পুনরুদ্ধার করে এবং শ্যামীয় কর্তৃপক্ষের আসনটি পরবর্তী ১৫ বছরের মধ্যে ধনপুরি এবং পরে ব্যাংককে স্থানান্তরিত হয়।  বিদেশী নথিতে, অয়ুধ্যাকে "শ্যাম" বলা হত, তবে অনেকগুলি সূত্র জানায় যে অয়ুধ্যার লোকেরা নিজেদেরকে তাই বলত, এবং তাদের রাজ্যকে ক্রুং তাই ( ) অর্থ 'তাই দেশ' ( ) বলত। ওলন্দাজ ইস্ট ইন্ডিয়া কোম্পানির অনুরোধে একটি চিত্রকর্মে এটি ইউদেয়া(Iudea) নামেও উল্লেখ করা হয়েছিল।   টীকা    তথ্যসূত্র   বিষয়শ্রেণী:১৭৬৭-এ বিলুপ্ত বিষয়শ্রেণী:প্রাক্তন রাজ্য বিষয়শ্রেণী:দক্ষিণ-পূর্ব এশিয়ার প্রাক্তন রাজতন্ত্র বিষয়শ্রেণী:ভারতীয় রাজতন্ত্র বিষয়শ্রেণী:থাই ইতিহাস
বঙ্গীয় বিজ্ঞান পরিষদ ভারতীয় বৈজ্ঞানিক সংস্থাগুলির অগ্রগতির পথপ্রদর্শক। বিজ্ঞানকে জনমানবের কাছে পরিচিত করে তোলার ক্ষেত্রে বঙ্গীয় বিজ্ঞান পরিষদের ভূমিকা অনস্বীকার্য। ভারতের জাতীয় স্তরের অধ্যপক ও বিখ্যাত বিজ্ঞানী সত্যেন্দ্রনাথ বসু ১৯৪৮ খ্রিষ্টাব্দে বঙ্গীয় বিজ্ঞান পরিষদ প্রতিষ্ঠা করেন। স্বাধীন ভারতে বিজ্ঞান বিষয়ক আন্দোলনের সূচনা হয় বঙ্গীয় বিজ্ঞান পরিষদের হাত ধরে।  ইতিহাস স্বাধীনতা আন্দোলনের সময় থেকেই ভারতবর্ষে বিজ্ঞানের অগ্রগতির প্রয়োজন অনুভূত হয়। তৎকালীন সময়ে বিভিন্ন বিজ্ঞানী তথা মেঘনাদ সাহা, হোমি জাহাঙ্গীর ভাভা, প্রশান্তচন্দ্র মহলানবিশ প্রমুখ বিজ্ঞানী বিজ্ঞানের অগ্রগতির জন্য ভাবলেও মাতৃভাষায় বিজ্ঞানের অগ্রগতির জন্য স্যার সত্যেন্দ্রনাথ বসুর উদ্যোগে ১৯৪৮ খ্রিষ্টাব্দের ২৫ জানুয়ারি কলকাতায় বঙ্গীয় বিজ্ঞান পরিষদ প্রতিষ্ঠিত হয়। তিনি মনে করতেন বিজ্ঞানের অগ্রগতির জন্য মাতৃভাষা অতীব গুরুত্বপূর্ণ। ১৯৪৮ খ্রিস্টাব্দের জানুয়ারি মাসে প্রতিষ্ঠার দিন থেকেই মুখপত্র হিসেবে বঙ্গীয় বিজ্ঞান পরিষদের উদ্যোগে বাংলা ভাষায় জ্ঞান-বিজ্ঞান নামে একটি ম্যাগাজিন প্রকাশিত হয়। পরবর্তীতে এখান থেকে বিভিন্ন বিজ্ঞান বিষয়ক পুস্তকও প্রকাশিত হয়।  গোপালচন্দ্র ভট্টাচার্য সত্যেন্দ্রনাথ বসুকে বঙ্গীয় বিজ্ঞান পরিষদ প্রতিষ্ঠা করতে সাহায্য করেন। পুলিন বিহারী দাসের সঙ্গে তিনি অক্লান্ত ভাবে বিজ্ঞান জনপ্রিয়করণের কর্মকাণ্ডে শ্রম দেন। ১৯৫০ খ্রিষ্টাব্দে তিনি জ্ঞান ও বিজ্ঞান নামক বঙ্গীয় বিজ্ঞান পরিষদের পত্রিকার সম্পাদকের দায়িত্ব গ্রহণ করেন।  তথ্যসূত্র  বিষয়শ্রেণী:ভারতের গবেষণা প্রতিষ্ঠান বিষয়শ্রেণী:কলকাতার গবেষণা প্রতিষ্ঠান বিষয়শ্রেণী:১৯৪৮-এ প্রতিষ্ঠিত বিষয়শ্রেণী:পশ্চিমবঙ্গের গবেষণা প্রতিষ্ঠান বিষয়শ্রেণী:বাংলার নবজাগরণ বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান বিষয়শ্রেণী:ভারত ভিত্তিক বৈজ্ঞানিক সংগঠন
ফন্ট অসাম হল সিএসএস এবং লেসের উপর ভিত্তি করে একটি ফন্ট এবং আইকন টুলকিট। ২০২৩ সাল অনুযায়ী, ফন্ট অসাম ৩০% সাইট দ্বারা ব্যবহৃত হয়েছিল। তৃতীয়-পক্ষের ফন্ট স্ক্রিপ্ট ব্যবহারকারী সাইটগুলির মধ্যে গুগল ফন্টসের পরে ফন্ট অসামকে দ্বিতীয় স্থানে রেখেছে।   ইতিহাস  এটি বুটস্ট্র্যাপের সাথে ব্যবহারের জন্য ডেভ গ্যান্ডি দ্বারা তৈরি করা হয়েছিল। ফন্ট অসাম বুটস্ট্র্যাপসিডিএন থেকে ডাউনলোড করা যায়।  ফন্ট অসাম ৫ ডিসেম্বরের ৭ তারিখ ২০১৭ সালে ১,২৭৮টি আইকনসহ প্রকাশিত হয়েছিল। সংস্করণ ৫ দুটি প্যাকেজে আসে: ফন্ট অসাম ফ্রি এবং মালিকানাধীন ফন্ট অসাম প্রো (প্রতি বছর $৯৯ এ উপলব্ধ)। এসআইএল ওপেন ফন্ট লাইসেন্স ১.১, ক্রিয়েটিভ কমন্স অ্যাট্রিবিউশন ৪.০, এবং এমআইটি লাইসেন্সের অধীনে বিনামূল্যের সংস্করণ (৪ পর্যন্ত সমস্ত সংস্করণ এবং ৫ ও ৬-এর জন্য বিনামূল্যের সংস্করণ) উপলব্ধ।  ফন্ট অসাম ৬ হল সর্বশেষ সংস্করণ যা ২০২২ সালের ফেব্রুয়ারিতে প্রকাশিত হয়েছিল। ব্যবহারকারীরা তাদের নিজস্ব আইকন আপলোড করতে সক্ষম হবেন এবং ফন্ট অসাম ৫ থেকে বিদ্যমান আইকনগুলির উপরে আরও আইকন পাবেন।  ২০২২ সালের ১৬ মার্চে ফন্ট অসাম ৬.১.০-এ মানবিক আইকনগুলির জন্য জাতিসংঘের মানবিক বিষয়ক সমন্বয়ের অফিসের (ওচা) সাথে একটি সহযোগিতার ঘোষণা করেছে।  ২০২৪ সালের ১৫ জুলাই ফন্ট অসাম শার্প ডুয়োটোন শৈলী প্রকাশ করেছে এবং ডুয়োটোন পরিবারের জন্য রেগুলার, লাইট এবং থিন প্রকাশ করার পরিকল্পনা করছে।   তথ্যসূত্র    বহিঃসংযোগ
একলাখী হল হাওড়া–নিউ জলপাইগুড়ি রেলপথের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মালদহ জেলায় অবস্থিত। একলাখী–বালুরঘাট শাখা রেলপথ বালুরঘাটকে প্রধান রেলপথের সাথে সংযুক্ত করে।   একলাখী–বালুরঘাট শাখা রেলপথ  একলাখী ও বালুরঘাট শহরের মধ্যে ৮৭.২৬ কিমি (৫৪.২২ মাইল) দীর্ঘ একলাখী–বালুরঘাট রেলপথটি ২০০৪ সালে চালু হয়। হিলি পর্যন্ত একলাখি-বালুরঘাট শাখা রেলপথকে সম্প্রসারণের কথা ২০১০-১১-এর রেল বাজেটে ঘোষণা করা হয়।    তথ্যসূত্র    বহিঃসংযোগ   বিষয়শ্রেণী:মালদা জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের জংশন রেলওয়ে স্টেশন